Dəniz ördəkcikləri
Dəniz ördəkcikləri (lat. Lepadomorpha) — heyvanlar aləminin buğumayaqlılar tipinin thecostraca sinfinin bığayaqlı xərçənglər dəstəsinə aid heyvan yarımdəstəsi. Bədəni əhəngli lövhəciklərlə örtülüdür. Ətli daban saplağı vasitəsilə substrata yapışır. Bədəninin uzunluğu 5–6 sm-dir. 320-dək növü məlumdur. Lepas cinsindən olanlar təkcə dənizin dibində deyil, həm də suda üzən əşyalara, həmçinin gəmilərin alt hissəsinə yapışaraq yaşayır. Əsasən, isti qurşaq dənizlərində yayılmışdır. Scalpellum cinsinə mənsub növləri, əsasən, dərinlikdə (dənizin 7 km-dək dərinliyində də tapılmışdır) yaşayırlar.